RESPUBLIKA PAXTA TOZALASh SANOATINI BOShQARISh TIZIMINI TAKOMILLAShTIRISh TOʻGʻRISIDA
(resolution, 2018-02-16)

Oʻzbekiston Respublikasi Prezidentining “Respublika paxta tozalash sanoatini monopoliyadan chiqarish va boshqarishni takomillashtirish chora-tadbirlari toʻgʻrisida” 2001-yil 11-iyundagi PF-2874-son Farmonini bajarish yuzasidan hamda paxta tozalash sanoati korxonalarini aksiyalashtirish jarayonlarini chuqurlashtirish va tarmoqda boshqaruv tizimini maqbullashtirish maqsadida Vazirlar Mahkamasi qaror qiladi: 8. Belgilab qoʻyilsinki, “Oʻzpaxtasanoat” AJning hududiy filiallari Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasining tijorat agenti hisoblanadi. Quyidagilar: “Oʻzpaxtasanoat” AJning hududiy filiallarining paxta xomashyosi va paxta mahsulotlari kontraktatsiyasi va hisob-kitobi hududiy markazlari toʻgʻrisidagi Namunaviy nizom 7-ilovaga muvofiq; Paxta xomashyosi yetishtiruvchilar bilan Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi orqali hisob-kitob qilish sxemasi 9-ilovaga muvofiq maʼqullansin; Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi markaziy apparati xodimlarining cheklangan soni 3 shtat birligiga koʻpaytirilsin. Jamgʻarma tuzilmasida 1-2 tadan mintaqaviy inspektorlar lavozimi kiritilsin, ular “Oʻzpaxtasanoat” AJning hududiy filiallari Paxta xomashyosi va paxta mahsulotlari kontraktatsiyasi va hisob-kitobi hududiy markazlariga biriktirib qoʻyilsin. 9. Oʻzbekiston Respublikasi Moliya vazirligi: Oʻzbekiston Respublikasi Markaziy banki bilan birgalikda Paxta xomashyosi yetishtiruvchilarga avans berish va ular bilan hisob-kitob qilish tartibini oʻn kun muddatda tasdiqlasin; “Paxtasanoat” hududiy aksiyadorlik birlashmalarining paxta xomashyosi va paxta mahsulotlari kontraktatsiyasi va hisob-kitobi hududiy markazlariga biriktirib qoʻyiladigan Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi mintaqaviy inspektorlarining bir oy muddatda tayinlanishini taʼminlasin; Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi mablagʻlari maqsadli va samarali foydalanilishi ustidan nazoratni kuchaytirsin, joylarda moliya intizomi buzilishlarini bartaraf etsin, aybdor shaxslarni jinoiy javobgarlikka tortishgacha qatʼiy javobgarlikka tortsin. 10. Aksiyadorlik-tijorat “Agrobank” ATB paxta tozalash korxonalari “Oʻzpaxtasanoat” AJ va uning hududiy filiallari depozit va maxsus hisob raqamlari ochilishi va ular boʻyicha operatsiyalar toʻgʻri oʻtkazilishi, Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi mablagʻlaridan maqsadli foydalanilishi uchun javobgarlik yuklansin. Tayyorlov punktlari tomonidan bank hisob raqamlari ochilishi taqiqlansin. Belgilansinki, tayyorlov punktlarining xoʻjalik ehtiyojlarini taʼminlash bilan bogʻliq hisob-kitoblar paxta tozalash korxonalarining depozit hisob raqamlari orqali amalga oshiriladi. 12. Kontraktatsiya shartnomalari tuzilishi va bajarilishining belgilangan tartibiga rioya etilishi ustidan zarur nazoratni taʼminlash maqsadida Oʻzbekiston Respublikasi Adliya vazirligining shartnoma majburiyatlari bajarilishini nazorat qilish boʻlinmasi mustahkamlansin, respublika apparatida, Qoraqalpogʻiston Respublikasi Adliya vazirligida va viloyat boʻlinmalarining har birida ular xodimlari soni tegishli ravishda 2 shtat birligiga koʻpaytirilsin. 15. Quyidagilar: Oʻzbekiston Respublikasi Vazirlar Mahkamasining “Oʻzbekiston paxtani qayta ishlash va paxta mahsulotlarini sotish davlat-aksionerlik uyushmasi (“Oʻzdavpaxtasanoatsotish”) faoliyatini tashkil etish masalalari toʻgʻrisida” 1992-yil 10-noyabrdagi 517-son qarori; Oʻzbekiston Respublikasi Vazirlar Mahkamasining “2001-2002-yillarda xorijiy investorlarni jalb etgan holda korxonalarni davlat tasarrufidan chiqarish va xususiylashtirish boʻyicha kelgusidagi chora-tadbirlar toʻgʻrisida” 2001-yil 9-martdagi 119-son qaroriga 3 va 4-ilovalar “Oʻzdavpaxtasanoatsotish” uyushmasi korxonalariga nisbatan oʻz kuchini yoʻqotgan deb hisoblansin. 16. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov va Oʻzbekiston Respublikasi Prezidentining Davlat maslahatchisi I.H. Joʻrabekov zimmasiga yuklansin. 1. Paxta va paxta mahsulotlari kontraktatsiyasi va hisob-kitobi markazi (keyingi oʻrinlarda “Markaz” deb ataladi) “Oʻzpaxtasanoat” AJning hududiy filialining kontraktatsiya shartnomalarining tuzilishi, qishloq xoʻjaligi ishlab chiqaruvchilari va paxta tozalash korxonalariga oʻz vaqtida paxta xomashyosi va paxta mahsulotlari uchun hisob-kitob qilinishi, shuningdek Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi (keyingi oʻrinlarda “Jamgʻarma” deb ataladi) mablagʻlaridan maqsadli foydalanilishi uchun masʼul boʻlgan tarkibiy boʻlinmasi hisoblanadi. 2. Markaz oʻz faoliyatida Oʻzbekiston Respublikasi qonun hujjatlariga, “Oʻzpaxtasanoat” AJ Ustaviga va uning hududiy filiali toʻgʻrisidagi Nizomga, davlat standartlariga, yoʻriqnomalar va boshqa normativ hujjatlarga, “Oʻzpaxtasanoat” AJ va uning hududiy filialining qarorlariga, shuningdek mazkur Nizomga amal qiladi. 3. Markaz tarkibiga paxta xomashyosi kontraktatsiyasi shartnomalari boʻlimi, paxta mahsulotlarini sotish shartnomalari (kontraktlari) boʻlimi, paxta xomashyosini xarid qilish va paxta mahsulotlarini sotish boʻyicha oʻzaro hisob-kitoblar boʻlimi hamda bank va hisob-kitob operatsiyalari boʻlimi kiradi. 4. Quyidagilar Markazning asosiy vazifalari hisoblanadi: paxta tozalash korxonalari orqali paxta yetishtiruvchi qishloq xoʻjaligi korxonalari va fermer xoʻjaliklari bilan paxta xomashyosini yetishtirish va qayta ishlash boʻyicha kontraktatsiya shartnomalarini tuzish; paxta tozalash korxonalarining maxsus hisob raqamlari orqali Jamgʻarmadan olingan mablagʻlar hisobidan kontraktatsiya shartnomalariga muvofiq paxta xomashyosi terimchilariga haq toʻlash; qishloq xoʻjaligi korxonalari va fermer xoʻjaliklari bilan paxta tozalash korxonalarining maxsus hisob raqamlari orqali paxta xomashyosini qayta ishlash natijalarini hisobga olgan holda hisob-kitob qilish; paxta mahsulotlarini yetkazib berish yuzasidan ular bilan Jamgʻarmadan olingan mablagʻlarning oʻrni qoplanishini nazarda tutib, oʻzaro hisob-kitob qilgan holda paxta tozalash korxonalari bilan shartnomalar tuzish; xizmat koʻrsatuvchi banklar bilan birgalikda Jamgʻarmaning paxta tozalash korxonalarining maxsus hisob raqamlari orqali paxta yetishtiruvchi xoʻjaliklarga yoʻnaltiriladigan mablagʻlaridan maqsadli foydalanilishi ustidan nazorat qilish; joriy yil paxta xomashyosi hosilini qayta ishlash natijalari boʻyicha paxta mahsulotlarining natural balansini tayyorlash; paxta tozalash korxonalarining xatlov dalolatnomalarini paxta xomashyosini qayta ishlash va paxta mahsulotlarini yetkazib berish natijalari boʻyicha tekshirish, ularni hududiy aksiyadorlik birlashmasi rahbariyatiga tasdiqlash uchun taqdim etish hamda keyinchalik tarmoq boʻyicha paxta mahsulotlarini yetishtirish va yetkazib berishga doir yigʻma natural balanslar tayyorlash uchun “Oʻzpaxtasanoat” AJ filialiga berish. 5. Zimmasiga yuklangan vazifalarga muvofiq Markaz quyidagi funksiyalarni bajaradi: paxta yetishtiruvchi qishloq xoʻjaligi korxonalari, fermer xoʻjaliklari va paxta tozalash korxonalari bilan paxta xomashyosi yetishtirish va uni qayta ishlash yuzasidan kontraktatsiya shartnomalarini ularni belgilangan tartibda roʻyxatdan oʻtkazgan holda rasmiylashtiradi; paxta tozalash korxonalarining kontraktatsiya shartnomalarini bajarishlarini va ular tomonidan taqdim etiladigan qabul qilingan paxtaning miqdori va sifati toʻgʻrisidagi maʼlumotlarning toʻgʻriligini nazorat qiladi. “Oʻzpaxtasanoat” AJ va uning hududiy filiali rahbariyatiga taqdim etish uchun paxta yetishtiruvchi xoʻjaliklar va paxta tozalash korxonalari boʻyicha paxta xomashyosini tayyorlashning borishi toʻgʻrisidagi maʼlumotlarni tayyorlaydi; paxta yetishtiruvchi xoʻjaliklarga topshirilgan paxta xomashyosi, shu jumladan terim uchun, umumiy tayyorlov hajmidan belgilangan miqdorda haq toʻlaydi; paxta yetishtiruvchi xoʻjaliklar va paxta tozalash korxonalari bilan ularning maxsus hisob raqamlari orqali paxta xomashyosini qayta ishlash natijalarini hisobga olgan holda hisob-kitob qiladi; paxta tozalash korxonalari bilan joʻnatilgan mahsulot uchun, Jamgʻarma mablagʻlarining oʻrni qoplanishini hisobga olgan holda, oʻzaro hisob-kitob qiladi; tasdiqlangan roʻyxat boʻyicha maʼlumotlar tayyorlaydi va viloyat statistika organiga taqdim etadi; tuzilgan shartnomalar va berilgan naryad-topshiriqnomalarga muvofiq joʻnatilgan paxta mahsulotlari uchun kelgan hisobvaraqlarni paxta tozalash korxonalari, yukni oluvchilar va toʻlovchilar boʻyicha hujjatlarning butligini, toʻgʻri va toʻliq toʻldirilganligini tekshirib hamda yuk joʻnatish hujjatlarini nazoratga olib roʻyxatdan oʻtkazadi; paxta tozalash korxonalaridan kelgan hisobvaraqlar asosida idoralar va alohida tashkilotlar boʻyicha tezkor axborotlar tayyorlaydi; berilgan hisobvaraqlar asosida paxta tozalash korxonalari boʻyicha kontraktlar, buyurtmachilar, joʻnatilgan yuk hajmi, mahsulot turlari (assortimenti)ni koʻrsatgan holda hisobot yuritadi; kontraktlar va isteʼmolchilar boʻyicha pul mablagʻlarining kelib tushishi, ularning mahsulot yetkazib beruvchilar bilan oʻzaro hisob-kitoblari ustidan nazorat qiladi va solishtiruv dalolatnomalarini tuzadi; “Oʻzpaxtaeksport” AJga va respublikadagi isteʼmolchilarga mahsulot yetkazib berish yakunida buyurtmachilar bilan kontraktlar va shartnomalarni yopish dalolatnomalarini tayyorlaydi va rasmiylashtiradi; tariflar, turdosh korxonalar va tashkilotlar xizmatlari narxlarining oʻzgarishi, daʼvo talabnomalari va iqtisodiy nizolarni koʻrib chiqish natijalarini hisobga olgan holda qayta hisob-kitob qiladi; qabul qilingan paxta xomashyosining konditsion vazni, uning qiymati toʻgʻri hisoblab chiqarilganligini, shuningdek paxta mahsuloti isteʼmolchilarga toʻgʻri joʻnatilganligini tekshiradi; iqtisodiy nizolar va daʼvo talabnomalari boʻyicha iqtisodiy sudlarga hujjatlar tayyorlaydi; paxta tozalash korxonalari boʻyicha xomashyo va paxta mahsulotlari balansining tayyorlanishini taʼminlaydi; paxta mahsulotlarini “Oʻzpaxtaeksport” AJga va respublikadagi isteʼmolchilarga yetkazib berish yuzasidan buyurtmachilar bilan xoʻjalik shartnomalarini rasmiylashtiradi; isteʼmolchilarga paxta mahsulotlarini davlat resurslaridan yetkazib berish yuzasidan paxta tozalash korxonalari bilan, shuningdek paxta yetishtiruvchi xoʻjaliklar oʻz resurslaridan mahsulot sotganda — ular bilan xoʻjalik shartnomalari tuzadi; paxta tozalash korxonalari uchun “Oʻzpaxtaeksport” AJga va respublikadagi isteʼmolchilarga paxta mahsulotlarini joʻnatishga doir naryad — topshiriqnomalarni bildirishnomalari va buyurtmachilarning joʻnatish rekvizitlariga qatʼiy rioya etgan holda rasmiylashtiradi; paxta tozalash korxonalarining “Oʻzpaxtaeksport” AJga va respublikadagi isteʼmolchilarga paxta mahsulotlarini yetkazib berish kontraktlari va shartnomalarini bajarishlari ustidan nazorat qiladi; paxta tozalash korxonalari boʻyicha ular taqdim etadigan tezkor va statistika maʼlumotlari asosida xomashyo, paxta mahsulotlari resurslarining harakati, uning qoldiqlariga doir qatʼiy hisobot yuritadi; paxta yetishtiruvchi xoʻjaliklar va paxta tozalash korxonalarini moliyaviy taʼminlash hajmlariga oid hisob-kitoblarning Jamgʻarmaga oʻz vaqtida taqdim etilishini taʼminlaydi va tushgan mablagʻlardan maqsadli foydalanilishi ustidan nazorat qiladi; xizmat koʻrsatuvchi banklar bilan birgalikda Jamgʻarmaning paxta yetishtiruvchi xoʻjaliklar va paxtani qayta ishlash korxonalariga yoʻnaltirilgan mablagʻlaridan maqsadli foydalanilishi ustidan nazorat qiladi; paxta tozalash korxonalarining xatlov dalolatnomalarini paxta xomashyosini qayta ishlash natijalari boʻyicha tekshiradi, ularni tasdiqlash uchun “Oʻzpaxtasanoat” AJ hududiy filiali rahbariyatiga taqdim etadi hamda xomashyodan foydalanish, tayyor mahsulot ishlab chiqarish va yetkazib berish balansini keyinchalik tarmoq boʻyicha yigʻma balansga kiritish uchun “Oʻzpaxtasanoat” AJga beradi; taqdim etilgan hisob-kitoblar, shartnomalar, xatlar va birlamchi hujjatlarga muvofiq mablagʻlarni “Paxta-bank”ning viloyat boʻlimlaridagi hisob-kitob va ssuda hisob raqamlari orqali mablagʻlarni mahsulot yetkazib beruvchilarga va boshqa tashkilotlarga oʻtkazadi; paxta tozalash korxonalari boʻyicha debitorlik va kreditorlik qarzlari toʻgʻrisida har oyning 1 va 15 sanasidagi holat boʻyicha tezkor maʼlumotlar beradi; Markaz mutaxassislarining Oʻzbekiston Respublikasi Moliya vazirligi Nazorat-taftish bosh boshqarmasi tomonidan oʻtkaziladigan taftish va tekshirishlarda ishtirok etishini taʼminlaydi hamda Markaz, hududiy “Oʻzpaxtasanoat” AJ filiali va uning tarkibiga kiruvchi paxta tozalash korxonalarining faoliyati bilan bogʻliq zarur axborot, hisobotlar va boshqa maʼlumotlarni taqdim etadi. 6. Zimmasiga yuklangan vazifalarni bajarish doirasida Markaz: belgilangan tartibda paxta tozalash korxonalari, ular tarkibiy boʻlinmalarining paxta xomashyosi tayyorlash, uni qayta ishlash va paxta yetishtiruvchi xoʻjaliklar bilan hisob-kitob qilish bilan bogʻliq faoliyatini muvofiqlashtirish; paxta yetishtiruvchi xoʻjaliklar va paxta tozalash korxonalari bilan kontraktatsiya, shuningdek paxta mahsulotlarini sotish shartnomalarini tayyorlash va rasmiylashtirish; paxta yetishtiruvchi xoʻjaliklardan, paxta tozalash korxonalaridan kontraktatsiya shartnomalari, paxta mahsulotlarini yetkazib berish shartnomalarining bajarilishi, Jamgʻarma mablagʻlari va mahsulot sotishdan tushgan mablagʻlar harakati va ulardan foydalanish bilan bogʻliq axborot, maʼlumotlar, hisobotlarni talab qilish va olish; zimmasiga yuklangan vazifalar doirasida mazkur Nizom va hududiy “Oʻzpaxtasanoat” AJ filiali toʻgʻrisidagi nizomdan, shuningdek amaldagi qonun hujjatlari talablaridan kelib chiqadigan boshqa vakolatlarni amalga oshirish huquqiga ega. 7. Markazga lavozimiga koʻra “Oʻzpaxtasanoat” AJ hududiy filiali direktorining oʻrinbosari hisoblanadigan va belgilangan tartibda uning buyrugʻi bilan tayinlanadigan boshliq rahbarlik qiladi. 8. Markaz xodimlari lavozimlarga “Oʻzpaxtasanoat” AJ hududiy filialining direktori tomonidan Markaz boshligʻining tavsiyasi bilan mutaxassisligi boʻyicha amaliy ish tajribasiga ega boʻlgan malakali mutaxassislar orasidan tayinlanadi. 9. Markazga Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasining 1-2 tadan mintaqaviy inspektorlari biriktirib qoʻyiladi. Ular jamgʻarmaning mablagʻlaridan maqsadli foydalanilishi va paxta xomashyosi va paxta mahsulotlari uchun hisob-kitob qilinishi ustidan kundalik nazorat qiladilar. 10. Markaz kontraktatsiya shartnomalarining bajarilishi, paxta yetishtiruvchi xoʻjaliklar va paxta tozalash korxonalari bilan qilinadigan hisob-kitobning toʻgʻriligi, Jamgʻarma mablagʻlaridan maqsadli foydalanilishi, shuningdek mazkur Nizomdan va hududiy “Oʻzpaxtasanoat” AJ filiali toʻgʻrisidagi nizomdan kelib chiqadigan boshqa vazifalarning bajarilishi uchun Oʻzbekiston Respublikasining amaldagi qonun hujjatlari doirasida javob beradi. 1. “Oʻzpaxtasanoat” AJ hududiy filiali akkreditiv ochish uchun belgilangan shaklda 2 nusxada ariza toʻldiradi va “Agrobank” ATBga taqdim etadi. “Oʻzpaxtasanoat” AJ hududiy filiali topshirigʻiga koʻra “Agrobank” ATB tomonidan “Oʻzpaxtasanoat” AJ hududiy filiali uchun ochilgan maxsus maqsadli hisob raqamidan paxta tozalash korxonalari foydasiga akkreditiv qoʻyiladi. Akkreditiv summasi urugʻlik, idishlar va oʻrash materiallari tarzidagi naturadagi avansni chegirib tashlagan holda tayyorlanadigan paxta xomashyosi qiymatining 80 foizini tashkil etadi. Qolgan 20 foizi paxtani qayta ishlash va tolani sotish natijalarini hisobga olgan holda yakuniy hisob-kitob qilishda toʻlanadi. 2. “Agrobank” ATB “Oʻzpaxtasanoat” AJ hududiy filialidan olingan buyurtmanoma asosida qishloq xoʻjaligi korxonalari va fermer xoʻjaliklari (keyingi oʻrinlarda “qishloq xoʻjaligi ishlab chiqaruvchilari” deb ataladi)dan amalda xarid qilingan qishloq xoʻjaligi mahsulotlari uchun hisob-kitob qilish maqsadida mablagʻ olish uchun Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi (keyingi oʻrinlarda “Jamgʻarma” deb ataladi)ga murojaat qiladi, bunda urugʻlik, idishlar va oʻrash materiallari tarzidagi naturadagi avans chegirib tashlanadi. 3. Jamgʻarma, kutilayotgan qishloq xoʻjaligi mahsulotlari hosili hajmidan kelib chiqib, “Agrobank” ATB hamda “Oʻzpaxtasanoat” AJning hududiy filiali bilan tuzilgan Bosh bitim asosida qishloq xoʻjaligi ishlab chiqaruvchilaridan amalda xarid qilingan paxta xomashyosi uchun hisob-kitob qilish maqsadida (urugʻlik, idishlar va oʻrash materiallari tarzidagi naturadagi avans chegirgan holda) maqsadli mablagʻlar ajratadi. Jamgʻarmaning toʻlov topshiriqnomasiga koʻra Oʻzbekiston Respublikasi Markaziy banki Toshkent shahar boshqarmasining hisob-kitob kassalari markazi maqsadli mablagʻlarni, keyinchalik “Oʻzpaxtasanoat” AJ hududiy filialining maxsus maqsadli hisob raqamiga yoʻnaltirish maqsadida “Agrobank” ATBka 29801-son “Mijozlar bilan hisob-kitob qilish” hisob raqamiga oʻtkazadi. “Oʻzpaxtasanoat” AJ hududiy filiali koʻrsatib oʻtilgan mablagʻlarni paxta tozalash korxonalarining maxsus hisob raqamlariga akkreditivlar ochish uchun yoʻnaltiradi. 4. “Agrobank” ATB arizaning toʻgʻri rasmiylashtirilganligini tekshiradi va “Oʻzpaxtasanoat” AJ hududiy filialining foydasiga akkreditiv ochilganligi toʻgʻrisida ijro etuvchi bank (“Oʻzpaxtasanoat” AJ hududiy filiali banki)ni elektron tizimi orqali xabardor qiladi. Ayni bir vaqtda akkreditiv summasi koʻzda tutilmagan vaziyatlar uchun moʻljallangan balansdan tashqari 90909-son “Chiqarilgan akkreditivlar” hisob raqamiga kirim qilinadi. “Agrobank” ATB filiali akkreditiv summasini qoplash mablagʻlarini elektron toʻlovlar tizimi boʻyicha ijro etuvchi bankka oʻtkazadi, keyinchalik mazkur mablagʻlar “Oʻzpaxtasanoat” AJ hududiy filialining 22602-son “Mijozlarning akkreditivlar boʻyicha depozitlari” akkreditiv hisob raqamiga yozib qoʻyiladi. Ijro etuvchi bankda akkreditivga oid elektron ariza ikki nusxada ochib chiqariladi, uning bir nusxasi bankning kundalik hujjatlariga tikib qoʻyiladi, ikkinchi nusxasi “Toʻlov muddatini kutayotgan hisob-kitob hujjatlari” 1-son kartotekaga qoʻyiladi. Soʻngra ijro etuvchi bank “Oʻzpaxtasanoat” AJ hududiy filialini uning foydasiga akkreditiv ochilganligi toʻgʻrisida xabardor qiladi. “Oʻzpaxtasanoat” AJ hududiy filiali akkreditiv shartlarini shartnoma shartlari bilan solishtiradi va uning foydasiga akkreditiv ochilganligi toʻgʻrisida bank bildirishnomasini olgan vaqtdan boshlab 3 bank kuni mobaynida akkreditiv shartlarini qabul qilishga roziligi yoki rozi boʻlmaganligini yozma shaklda maʼlum qiladi. Akkreditivni qabul qilish rad etilgan taqdirda “Oʻzpaxtasanoat” AJ hududiy filiali shartnomaga muvofiq akkreditiv shartlariga oʻzgartirishlar kiritishni yoki mazkur akkreditivni bekor qilishni talab qiladi. Hech qanday javob boʻlmagan taqdirda akkreditiv qabul qilingan hisoblanadi. 5. “Oʻzpaxtasanoat” AJ hududiy filiali qishloq xoʻjaligi ishlab chiqaruvchilari bilan tuzilgan kontraktatsiya shartnomalariga asosan oʻzining “transfer”, yaʼni chaqirib olinmaydigan ochiq hujjatlashtirilgan akkreditivni qishloq xoʻjaligi ishlab chiqaruvchilariga mablagʻlar taʼminotisiz oʻtkazib qayta avizo qilish huquqidan foydalanadi. Ushbu maqsadda “Oʻzpaxtasanoat” AJ hududiy filiali akkreditiv shartlarini butun summa yoki uning bir qismi boʻyicha qishloq xoʻjaligi ishlab chiqaruvchisi foydasiga qayta avizo qilish uchun ijro etuvchi bankka yozma koʻrsatma beradi. “Oʻzpaxtasanoat” AJ hududiy filialining topshiriq xatida akkreditivni (toʻliq yoki qisman) bankning muayyan muassasasiga yoki toʻgʻridan toʻgʻri paxta tozalash korxonasining maxsus hisob raqamiga oʻtkazib berish toʻgʻrisidagi iltimosnoma va korxonani hujjatlar qabul qilinganligi va joʻnatilganligi, shuningdek bank muassasasini akkreditiv shartlari oʻzgartirilganligi toʻgʻrisida xabardor qilish tartibi haqida koʻrsatma boʻlishi kerak. “Oʻzpaxtasanoat” AJ hududiy filialining akkreditiv shartlarini paxta tozalash korxonasining maxsus hisob raqami orqali qishloq xoʻjaligi ishlab chiqaruvchisi foydasiga berish toʻgʻrisidagi topshirigʻiga koʻra ijro etuvchi bank akkreditivni oʻtkazish toʻgʻrisida bildirishnomani rasmiylashtiradi. Akkreditivlarni qishloq xoʻjaligi ishlab chiqaruvchisining bank muassasasiga (avizo qiluvchi bankka) bajarish uchun berishda “Oʻzpaxtasanoat” AJ hududiy filiali ularni oʻz hisobida qoldiradi. Tegishli ravishda, “Agrobank” ATB akkreditivning bajarish uchun berilganligi toʻgʻrisida xabardor qilinadi. Har bir oʻtkazilgan akkreditiv boʻyicha batafsil hisob yuritiladi. Avizo qiluvchi bank qishloq xoʻjaligi ishlab chiqaruvchisi foydasiga akkreditiv ochilganligi toʻgʻrisida bildirishnoma olgach, uni balansdan tashqari 90961-son (“Xabar qilingan akkreditivlar”) hisob raqamida hisobga oladi. Qishloq xoʻjaligi ishlab chiqaruvchisi, akkreditivni olgach, akkreditiv shartlarini tekshiradi; akkreditiv shartlari kontraktatsiya shartlariga muvofiq boʻlgan taqdirda oʻz roziligi toʻgʻrisida avizo qiluvchi bankka oʻz foydasiga akkreditiv ochilganligi toʻgʻrisida bank bildirishnomasi olingan vaqtdan boshlab 3 bank kuni mobaynida xabar beradi. Akkreditivga barcha oʻzgartirishlar faqat “Agrobank” ATB tomonidan akkreditivning asl nusxasi paxta tozalash zavodiga avizo qilingan usulda “Oʻzpaxtasanoat” AJ hududiy filialidan yozma shaklda olingan yoʻriqnoma asosida kiritiladi. Oʻzgartirish “Paxtasanoat” hududiy aksiyadorlik birlashmasining yozma shakldagi roziligi mavjud boʻlgan taqdirda qabul qilingan hisoblanadi. Zarurat boʻlganda oʻzgartirishlar qishloq xoʻjaligi ishlab chiqaruvchisiga avizo qilingan akkreditivga ham kiritilishi mumkin. Har qanday oʻzgartirish uning akseptiga qishloq xoʻjaligi ishlab chiqaruvchisining roziligi mavjud boʻlganda qabul qilingan hisoblanadi. 6. Mablagʻlarni qishloq xoʻjaligi ishlab chiqaruvchilarining maxsus hisob raqamlariga oʻtkazish ular tomonidan ijro etuvchi bankka akkreditiv shartlarining bajarilganligini tasdiqlovchi quyidagi hujjatlar taqdim etilgandan keyin amalga oshiriladi: Paxta va paxta mahsuloti kontraktatsiyasi va hisob-kitobi markazining boshligʻi, “Oʻzpaxtasanoat” AJ filiali, paxta tozalash zavodi va qishloq xoʻjaligi ishlab chiqaruvchisining rahbarlari va bosh buxgaltyerlari tomonidan imzolangan, har 5 kun boʻyicha kontraktning bajarilishiga oid solishtirish dalolatnomasi; paxta boʻyicha PK-17 qabul qilish-topshirish kvitansiyalari. Ijro etuvchi hujjatlar bankka qishloq xoʻjaligi ishlab chiqaruvchisi yoki unga xizmat koʻrsatuvchi bankning pullarni oluvchining rekvizitlari koʻrsatilgan xati bilan yuboriladi. 7. Ijro etuvchi bank toʻlash uchun taqdim etilgan hujjatlarning Tekshirish varaqasi boʻyicha akkreditiv shartlariga muvofiqligini puxta tekshiradi va mahsulotlar belgilangan tartibda yetkazib berilganligini tasdiqlovchi hujjatlar taqdim etilgandan keyin 7 bank kuni mobaynida ushbu hujjatlarda koʻrsatilgan summani amaldagi akkreditivning depozit hisob raqamidan hisobdan chiqaradi, soʻngra mablagʻlarni paxta xomashyosi uchun ilgari olingan urugʻlik chigit, idishlar, oʻrash materiallari tarzidagi naturadagi avansni ushlab qolgan holda, amalda yetkazib berilgan paxta xomashyosi qiymatining 80 foizi miqdorida hamda olingan va sotilgan tolani hisobga olgan holda yakuniy hisob-kitob uchun 20 foizi miqdorida qishloq xoʻjaligi ishlab chiqaruvchisining hisob raqamiga oʻtkazadi. 8. Maxsus maqsadli hisob raqamlari orqali qishloq xoʻjaligi ishlab chiqaruvchilariga kelib tushgan mablagʻlardan Markaziy bank bilan kelishilgan holda Oʻzbekiston Respublikasi Moliya vazirligi tomonidan belgilanadigan tartibga muvofiq mehnatga haq toʻlash hamda uning bilan bogʻliq toʻlovlar, kechiktirib boʻlmaydigan toʻlovlar, qishloq xoʻjaligiga xizmat koʻrsatuvchi va unga moddiy-texnika resurslari yetkazib beruvchi korxonalar va tashkilotlar bilan hisob-kitob qilish uchun foydalaniladi. 9. Mablagʻlar toʻlangandan keyin ijro etuvchi bank ilova xati tayyorlaydi va paxta tozalash korxonasi, qishloq xoʻjaligi ishlab chiqaruvchisi va ijro etuvchi bank tomonidan imzolangan uch tomonlama tuzilgan solishtirish dalolatnomasini amalga oshirilgan toʻlov tasdiqnomasi bilan “Agrobank” ATBka joʻnatadi. “Agrobank” ATB filiali hujjatlarni olgach summani hisobdan chiqaradi va hujjatlarni toʻlov summasi va sanasini koʻrsatgan holda “Oʻzpaxtasanoat” AJ filialiga beradi. Qishloq xoʻjaligi ishlab chiqaruvchisining bankidagi akkreditiv quyidagi hollarda yopiladi: a) akkreditiv muddati tugaganda. Ijro etuvchi bank “Agrobank” ATBni akkreditiv yopilishi toʻgʻrisida xabardor qiladi; b) agar akkreditiv shartlarida nazarda tutilgan boʻlsa, qishloq xoʻjaligi ishlab chiqaruvchisining bundan buyon akkreditivdan uning belgilangan muddati tugamasdan foydalanishdan voz kechishi toʻgʻrisidagi arizasiga koʻra. Bunda “Agrobank” ATBka ijro etuvchi bank tomonidan bildirishnoma yuboriladi. Foydalanilmagan summa “Agrobank” ATBning mablagʻlar deponent qilingan hisob raqamiga yoki kreditni qoplash hisobiga oʻtkaziladi; v) “Oʻzpaxtasanoat” AJ filiali va qishloq xoʻjaligi ishlab chiqaruvchisining, agar bu akkreditiv shartlarida nazarda tutilgan boʻlsa, akkreditivni toʻliq yoki qisman chaqirib olish toʻgʻrisidagi ikki tomonlama roziligiga koʻra akkreditiv ijro etuvchi bankdan xabar olingan kuni yopiladi yoki “Mijozlarning akkreditivlar boʻyicha depozitlari” 22602-son balans hisob raqamidagi qoldiq summadan oshmaydigan miqdorda kamaytiriladi. Akkreditiv yopilganligi toʻgʻrisida “Agrobank” ATBga bildirishnoma yuboriladi. Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi hisob-kitoblarning barcha bosqichlarida “Oʻzpaxtasanoat” AJ filiallarining Paxta xomashyosi va paxta mahsulotlari kontraktatsiyasi va hisob-kitobi markazlaridagi oʻz mintaqaviy inspektorlari orqali “Agrobank” ATB bilan birgalikda Jamgʻarma mablagʻlarining harakati hamda paxta xomashyosi va paxta mahsulotlari uchun hisob-kitoblarning amalga oshirishi ustidan kundalik nazoratni olib boradi. “Agrobank” ATB paxta tozalash korxonalari va “Oʻzpaxtasanoat” AJ filiallarining depozit va maxsus hisob raqamlarining ochilishi hamda operatsiyalar toʻgʻri oʻtkazilishi, Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi mablagʻlaridan maqsadli foydalanilishi uchun javob beradi.